આ અંગે મળતી માહિતી અનુસાર સુરત જિલ્લાના પલસાણા તાલુકાનાં કરણ ગામની સીમમાં નેશનલ હાઇવે નંબર-48 ઉપર અમદાવાદથી મુંબઈ જતાં રોડની બાજુમાં આવેલ શ્રી પેટ્રોલિયમ પર મંગળવારના રોજ સવારે 5:15 કલાકે એક મોટરસાયકલ ઉપર એક યુવાન તેમજ ચાલતા બે યુવાનો આવ્યા હતા. અને કેબિનમાં ઘૂસી જઈ કેબિનમાં બેઠેલ પ્રતાપસિંહ સોહનસિંહ ચૌહાણ (33) નાઓને રિવોલ્વર બતાવી દરાવી ધમકાવ્યો હતો અને ઢીક મુક્કીનો માર મારી કેબિનમાં ટેબલના ખાનામાં મૂકેલા 55 હજાર રોકડા તેમજ અન્ય કર્મચારી શ્રવણ ફૂલસિંહ રાજપૂત નાઓને પણ ધમકાવી તેમની પાસેથી પણ એક મોબાઈલ ફોન તેમજ પ્રતાપસિંહ પાસેથી પણ એક મોબાઈલ ફોન લઈ લીધો હતો. કુલ 65 હજારની લૂટ ચલાવી ફરાર થતાં હતા તે વેળાએ વોચમેન ભાઈખાન દોડી આવતા ત્રણ આરોપી પૈકી એક આરોપીએ ભાઈખાન ઉપર ફાયરિંગ કર્યું હતું. જોકે ભાઈખાનને ગોળી વાગી ન હતી. બનાવ અંગે જાણ થતાં સુરત જિલ્લાની પોલીસ દોડતી થઈ હતી. અને પલસાણા પોલીસે ગુનો નોંધી આગળની તપાસ હાથ ધરી છે.